ཁྱོད་ལ་ཡང་དེ་འདྲའི་སྡིགས་དམོད་དང་སུན་འབྱིན་ཐེབས་མྱོང་ངམ།འདི་ལས་མི་ཆོགགན་ཡང་ལས་མི་ཆོགངུ་མི་ཆོགམི་གཞན་དང་བསྡུར་ན་ཁྱོད་ལ་འདྲ་མེད་ཀིཁྱོད་ངོ་མ་གླེན་པ་ཞིག་རེད།འདི་ཡང་མི་ཤེས།གན་ཡང་མི་ཤེས།ཁྱོད་མིན་རྒྱུ་ན།ངས་འདི་འདྲ་ཞིག་དཀའ་ལས་མྱང་དགོས་དོན་མེད།ཁྱོད་ཀྱིས་སྐད་ཆ་ཉན་ཡོད་རྒྱུ་ན།འདི་འདྲ་ཞིག་མིན།ཕར་སོང་།འདི་ནས་འདུག་མི་དགོས།འདི་བཤད་མི་ཆོགགན་བཤད་མི་རུང་།ད་དུང་སྐད་ཆར་མི་ཉན་ན་ཁྱོད་མི་དགོགཞན་ལ་སྟེར་རྒྱུ་ཡིན།དེ་ལྟར་སྒྲུབ་ན་ང་ཁྱོད་ལ་དགའ་པོ་མེད་ལྟ་བུ་སོགས་སྡིགས་དམོད་ཀྱི་ཚིག་རེ་རེས་བྱིས་པའི་བསམ་གཞིགས་ལ་ཚོད་འཛིན་ཐེབས་ཤིང་།བྱིས་པ་རང་གི་བསམ་ཚུལ་ཡང་བཤད་མི་ཆོག་པར་བཏང་བ་ནི་ངོ་མ་ཐབས་སྡུག་ཅིག་ཅི་ལ་མིན།དུས་ཡུན་རིང་བོ་ཞིག་འགོར་རྗེས།ཡང་མིན་ན་སྡིགས་དམོད་ཐེབས་པའི་བྱིས་པ་ནི་ཁོང་ཚོའི་ཕ་མ་དང་འདྲ་བར་གནས་ལུགས་མི་བཤད་པ་དང་།ཞེ་སྡང་ཆེ་བའི་མི་ཞིག་ཏུ་འགྱུར་ཉེན་ཆེ།ཡང་མིན་ན་སྐད་ཆ་བཤད་པར་མི་སྤྲོ་ཞིང་གཞན་དང་འབྲེལ་འདྲིས་མི་བྱེད་པ།སྐྲག་སླ་བའི་མི་ཞིག་ཏུ་འགྱུར་ཉེན་ཆེ།ཤེས་དགོས་པ་ཞིག་ལ།བྱིས་པའི་ཡིད་ཆེས་ཀྱི་སེམས་པ་དང་།རང་བཀུར་གྱི་སེམས་པ།རིན་ཐང་ལྟ་བ་སོགས་ནི་ཉེ་འཁོར་གྱི་མི་རྣམས་ཀྱི་སྐད་ཆ་དང་རྣམ་འགྱུར།འབྲེལ་འདྲིས་སོགས་ལས་བྱུང་བ་ཡིན་པས།ངུ་ཡང་མི་ཆོག་པ་དང་།ཁོང་ཁྲོ་ཡང་ལངས་མི་ཆོག་པ།ཕམ་ཡང་མི་ཆོག་པའི་བྱིས་པ་ཞིག་ཏུ་གྱུར་ཚེ།རང་སྟེང་ལ་གནོན་ཤུགས་ལྗིད་མོ་ཞིག་སྤྲོད་སྲིད་ཅིང་།ནམ་ཞིག་ཡང་དག་མིན་པའི་ཐབས་ལམ་ལ་བརྟེན་ནས་གནོན་ཤུགས་འདི་དག་ཕྱི་ལ་སྤྲོད་བཞིན་འདུགམཚམས་ཆད་མེད་པར་བྱིས་པའི་བྱ་སྤྱོད་དང་རྣམ་འགྱུར་ཁས་ལེན་མི་བྱེད་པ་ནི་དངོས་ནས་འཇིག་ཡེར་བའི་སེམས་ཁམས་ཚོད་འཛིན་བྱེད་ཐབས་ཤིག་རེད།ཕ་མའི་རྣམ་འགྱུར་བཟང་ངན་ལས།བྱིས་པའི་མ་འོངས་པ་ཅི་འདྲ་ཞིག་ཡིན་མིན་རྟོགས་ཐུབ་ཀྱི་འདུགདྲ་ཐོག་ནས་རྒྱུས་ལོན་བྱུང་བ་ལྟར་ན།འཚར་ལོངས་བྱུང་བའི་གོ་རིམ་ཁྲོད།བསྟོད་བསྔགས་གཅིག་ཀྱང་མ་ཐོབས་པའི་བུ་ཕྲུག་ཀྱང་མང་པོ་ཞིག་འདུག